[{"text_idx": "#000000", "text": "Rain Ra\u0308hn \u201cjahib\u201d vikerkaari ja virmalisi"}, {"text_idx": "#000001", "text": "Saare vallas Kallivere ku\u0308las elav Rain Ra\u0308hn (33) tavatseb u\u0308sna sageli taevasse vaadata. Ei, ta pole lennujuht ega ilmavaatleja, vaid to\u0303sine hobifotograaf. Tema taevapiltide na\u0308itust saab vaadata veebruari lo\u0303puni Saare rahvamajas."}, {"text_idx": "#000002", "text": "\u201cMaapealsed asjad pu\u0308sivad vahel ka muutumatuna, aga taevas muutub kogu aeg. See on u\u0308ks po\u0303hjus, miks mulle meeldib taevas toimuvat pildistada,\u201d u\u0308tles Rain Ra\u0308hn."}, {"text_idx": "#000003", "text": "Kes proovinud on, need teavad, et ta\u0308iskuud ja kuuvarjutust, ta\u0308histaevast, vikerkaart, virmalisi ja po\u0303nevaid pilvi pole u\u0308ldse lihtne pildile saada. Rain Ra\u0308hni so\u0303nul on vaja selleks teadmisi, kogemusi ja head fototehnikat. Ning o\u0303nne peab ka olema."}, {"text_idx": "#000004", "text": "\u201cVirmaliste teke on na\u0308iteks pa\u0308ris ha\u0308sti prognoositav ja info selle kohta internetist leitav. Sama kehtib helkivate o\u0308o\u0308pilvede kohta. Aga kui taevas sel ajal pilves juhtub olema, siis pole ette teadmisest midagi kasu,\u201d u\u0308tles Rain Ra\u0308hn."}, {"text_idx": "#000005", "text": "Tal endal on o\u0303nnestunud virmalisi pa\u0308ris mitu korda pildistada. Eriti uhke virmalistemo\u0308ll oli tema so\u0303nul Eestimaa taevas mo\u0308o\u0308dunud aasta 17. ma\u0308rtsil."}, {"text_idx": "#000007", "text": "14. detsembril o\u0303nnestus Rainil ja\u0308a\u0308dvustada virmalised, mis paistsid silma tugeva punaka tooniga. Raini sugulane, kauaaegne Luua metsanduskooli o\u0303petaja Aime Oole teadis ra\u0308a\u0308kida, et punaseid virmalisi olevat na\u0308htud ka enne viimast so\u0303da ja enne 1949. aasta suurku\u0308u\u0308ditamist."}, {"text_idx": "#000008", "text": "\u201cEi tea, millised suured vapustused meid siis nu\u0308u\u0308d ees ootavad?\u201d ku\u0308sis Rain Ra\u0308hn."}, {"text_idx": "#000009", "text": "Mo\u0308o\u0308dunud aasta septembris o\u0303nnestus tal pildile saada ta\u0308ielik kuuvarjutus."}, {"text_idx": "#000010", "text": "\u201cTookord oli mul omajagu o\u0303nne,\u201d u\u0308tles Rain. \u201cTa\u0308isvarju faas pidi saabuma pa\u0308rast kella viit hommikul, aga mul la\u0308ks juba pool kolm uni a\u0308ra. Kui aknast va\u0308lja vaatasin, siis na\u0308gin, et vihma sajab. Kella viie paiku la\u0308ksin siiski vihmavarju ja fototehnikaga va\u0308lja. A\u0308kki tekkiski pilvedesse korraks auk ja ma sain pildi a\u0308ra teha. Ning oligi kuuvarjutus \u201cpurgis\u201d!\u201d"}, {"text_idx": "#000011", "text": "Helkivate o\u0308o\u0308pilvede uurimine to\u0303i omal ajal To\u0303ravere observatooriumile palju kuulsust: see teadusasutus oli u\u0308ks kahest maailma helkivate o\u0308o\u0308pilvede vaatlus- ja uuringukeskusest. Olin sellest palju kuulnud, aga seda, millised need helkivad o\u0308o\u0308pilved on, na\u0308gin esimest korda Rain Ra\u0308hni mo\u0308o\u0308dunud aasta 6. juulil tehtud fotolt."}, {"text_idx": "#000012", "text": "\u201cHelkivate o\u0308o\u0308pilvede tekkimine, liikumine ja hajumine on pilt, mida vo\u0303iks vaatama ja\u0308a\u0308dagi,\u201d kinnitas Rain Ra\u0308hn. \u201cNeed pilved tekivadki enamasti ajavahemikul jaanipa\u0308evast juuli alguseni.\u201d"}, {"text_idx": "#000013", "text": "Huvitavaid taevana\u0308htusi ka\u0308ib Rain tavaliselt pildile pu\u0308u\u0308dmas kodula\u0308hedasel Kallivere voorel. Et pildistada tuleb enamasti pika sa\u0308riajaga, kinnitab ta kaamera statiivile ja paneb kaamerale ette valgusjo\u0303ulise objektiivi."}, {"text_idx": "#000014", "text": "\u201cEttevalmistus on enam-va\u0308hem sama nii siis, kui tahad virmalisi pildistada, kui ka siis, kui tahad ta\u0308hti vo\u0303i Linnuteed ja\u0308a\u0308dvustada,\u201d u\u0308tles Rain Ra\u0308hn."}, {"text_idx": "#000018", "text": "\u201cSeitsme vo\u0303tte ajal pilt kogu aeg muutus, nii et pa\u0308rast ei suutnud u\u0308kski programm ega ka mina ise panoraami kokku panna. Terve aasta ma\u0308ssasin sellega ja alles vahetult enne na\u0308itust sain selle kokku \u2014 taevata\u0308htede ja\u0308rgi,\u201d so\u0303nas Rain Ra\u0308hn."}, {"text_idx": "#000020", "text": "Kui 21 fotost koosnev na\u0308itus jaanuaris avati, sai publik kuulata ka Raini selgitavat juttu piltidel kujutatud taevana\u0308htustest. See osutus nii po\u0303nevaks, et Rainil tuli mo\u0308o\u0308dunud pu\u0308hapa\u0308eval anda rahva tungival soovil \u201ckordusetendus\u201d. Ega see publikumenu ime olnudki: Rain on taevana\u0308htuste kohta va\u0308ga palju lugenud nii raamatutest kui ka internetist ning suhelnud selle ala asjatundjatega. Kui ta na\u0308iteks pilvede liigi ma\u0308a\u0308ramisega ha\u0308tta ja\u0308a\u0308b, vo\u0303tab ta u\u0308hendust noore, aga juba tunnustatud pilveeksperdi Ju\u0308ri Kamenikuga Tartu u\u0308likoolist."}, {"text_idx": "#000028", "text": "Kui tema taevana\u0308itus Saare rahvamajast maha vo\u0303etakse, ra\u0308ndab see edasi Elistvere looduskeskusse."}, {"text_idx": "#000032", "text": "Koroonapiirangud muutuvad u\u0308le Eesti u\u0308htlasemaks"}]